હવે મારા સ્વમાન ઉપર વાત આવી, હું પોલીસ યુનિફોર્મમાં હતો અને  મારી કોલર પકડી લેતા મારો ગુસ્સો ફાટયો અને મેં પણ ઉભા થઈ પેલા અધિકારીની બંન્ને હાથે કોલર પકડી લેતા કહ્યું હવે મર્યાદા તોડી છે તો તમે પણ જોઈ લો. . . અમારા વચ્ચે રીતસર મારા મારી શરૂ થઈ, અમે બંન્ને એકબીજાને જમીન ઉપર પછાડી દેવાનો પ્રયાસ કરી રહ્યા હતા, ત્યાં હાજર બીજા અધિકારી ડઘાઈ ગયા તેઓ વચ્ચે પડ્યા અમને જુદા પાડવાનો પ્રયાસ કરી રહ્યા હતા પણ અમે એકબીજાને છોડવા તૈયાર ન્હોતા.